Kimmo (televisiosarja)

Kimmo on Teppo Airaksisen ohjaama komediasarja, jota on esitetty kolme tuotantokautta vuosina 2012–2017. Sarjan pääosissa näyttelevät Jussi Vatanen, Malla Malmivaara, Kari Hietalahti, Tommi Liski ja Mikko Leppilampi.

Sarja on palkittu kahdella Kultaisella Venlalla vuonna 2013, kun TV-maailma valitsi sen TV-vuoden 2012 valopilkuksi ja sarjan käsikirjoittajat Tommi Liski ja Petja Peltomaa palkittiin vuoden parhaasta käsikirjoituksesta. Sarja oli ehdolla myös kategorioissa paras miesnäyttelijä (Kimmoa näytellyt Jussi Vatanen), paras ohjaus (Teppo Airaksinen) ja paras komedia- ja sketsiohjelma. Se oli ehdolla myös yleisöäänestyksessä vuoden parhaaksi TV-ohjelmaksi. Toisen tuotantokauden myötä Jussi Vatanen valittiin vuoden 2014 parhaaksi miesnäyttelijäksi.

 Juoni 
Sarja kertoo työtä vieroksuvasta Kimmo Hietalasta (Jussi Vatanen), joka ensimmäisellä kaudella joutuu työvoimatoimiston painostamana ottamaan vastaan työn Julkkis-lehden puhelinmyyjänä. Samaan aikaan työssä aloittaa myös ylemmästä keskiluokasta tuleva perheenäiti Ulla Sjölund (Pamela Tola), joka on tullut hakemaan vaihtelua tylsään avioelämäänsä. Kimmo tutustuu uudessa työssään myös omalaatuiseen kanssamyyjään "Steffe" Stenforsiin (Tommi Liski) sekä suulaaseen esimieheen Jyrki Nissiseen (Kari Hietalahti). Sarjassa nähdään myös Kimmon paras ystävä Lars "Rönni" Röhn (Mikko Leppilampi) sekä aviopari Maiju ja Kaitsu (Niina Lahtinen ja Timo Lavikainen), jotka tekevät työkseen aikuisviihdettä.

Toinen kausi alkaa kaksi vuotta ensimmäisen kauden tapahtumien jälkeen. Kauden alussa Kimmo työskentelee automyyjänä, mutta vaihtaa työnsä pian Nissisen perustamaan uuteen Green Dream-yritykseen feissariksi.

Kolmannen kauden alussa Nissinen ja Stenfors ovat saaneet juonnettavakseen oman talk show’n televisioon, mutta ohjelman teko vaihtuu kauden edetessä Nissisen presidentinvaalikampanjaan.

 Hahmot 
Kimmo Ilmari Hietala (Jussi Vatanen) on sarjan päähenkilö. Huoleton, työtä vieroksuva 30-vuotias poikamies Kimmo pakotetaan työvoimatoimiston ansiosta Julkkis-lehden puhelinmyyntiin, jossa tapaa mm. tulevan naisystävänsä Ullan.
Ulla Sjölund (Pamela Tola, Malla Malmivaara) on Ramin ex-vaimo ja heidän lastensa Maxin ja Oliverin äiti. Päätyy samaan puhelinmyyntityöhön Kimmon kanssa, jossa he rakastuvat. 
Jyrki Nissinen (Kari Hietalahti) on Julkkis-lehtitilauksia puhelinsoittojen kautta myyvän Callcenterin, ja myöhemmin itse perustamansa hyväntekeväisyysyhtiö Green Dreamin, johtaja. Ylioptimistinen, sarkastinen, ronskisti kiroileva ja kaikkeen helposti ärsyyntyvä Nissinen ystävystyy pian alaistensa kanssa. Hän käy tuon tuosta sanaharkkaa eritoten Stenforsin kanssa, jota Nissinen pitää erittäin typeränä. On myös ollut presidenttiehdokas sekä juontanut Stenforsin kanssa omaa talk show'ta nimeltä HPPH. Tällä on tytär, Diana, jolle tämä ei koskaan ole antanut tarpeeksi aikaansa.
Stenfors, useimmiten Steffe (Tommi Liski) on porukan omalaatuinen jäsen. Stenforsin etunimeä ei mainita kertaakaan sarjan aikana. Stenfors uskoo salaliittoteorioihin, omaa erikoisia mielenkiinnon kohteita ja tietää paljon turhaa nippelitietoa. Käy paljon sanaharkkaa Nissisen kanssa, usein peitoten tämän. Nissinen joutuu mm. maksamaan Stenforsille rojalteja, mikäli hän mainitsee tämän nimen epäkunnioittavaan sävyyn.
Lars Kristian Röhn, useimmiten Rönni (Mikko Leppilampi) on Kimmon paras ystävä ja sarjan alussa myös vuokraisäntä. Rönni on lähes jatkuvasti ongelmissa mm. virkavallan ja rikollisten parissa. Puhuu hyvin matalalla ja käheällä äänellä.
Rami Sjölund (Kari Ketonen) on Ullan ex-aviomies. Tämä ottaa elämänsä turhankin vakavasti eikä osaa juurikaan pitää puoliaan, ja jonka Ulla mieltää tylsäksi Kimmoon nähden. Käyttäytyy toisinaan hyvin lapsellisesti mustasukkaisuudestaan johtuen. Erottuaan Ullasta Rami alkaa tapailla Birgittaa.
Kaitsu Pasanen (Timo Lavikainen) on Kimmon hyvä ystävä. Aikuisviihdealalla yhdessä vaimonsa Maijun kanssa.
Maiju Pasanen (Niina Lahtinen) on Kimmon hyvä ystävä. Aikuisviihdealalla yhdessä miehensä Kaitsun kanssa. Haaveilee lapsista.
Irina (Iina Kuustonen) on Kaitsun serkku. Tapaili Kimmoa hetken aikaa, kunnes Irina paljastui psykopaatiksi. Toisinaan tapailee Rönniä ja oli jonkin aikaa jopa naimisissa tämän kanssa.
Birgitta Törnqvist (Helena Rängman) on Kimmon ex-avovaimo. Birgitta tulee varakkaasta suomenruotsalaisesta perheestä. Alkoi Kimmosta erottuaan seurustella Ramin kanssa.
Piia Anttila (Anna-Elisa Hannula) on Classic Audio -nimisen elektroniikkaliikkeen omistaja, joka ystävystyy Kimmon kanssa. Suhtautuu Kimmoa myönteisemmin Stenforsin salaliittoteorioihn ja Rönnin tempauksiin. Hän menee sarjan edetessä kihloihin Stenforsin kanssa.
Riku Järvinen (Miika Laakso) on Nissisen kampanjapäällikkö, joka työskenteli aiemmin Ullan kanssa Martti Kankaan vaalikampanjassa. Nissinen pitää Rikua yhtä typeränä kuin Stenforsia.

 Ensimmäinen tuotantokausi 
Sarjan 16-osainen ensimmäinen tuotantokausi esitettiin Yle TV2:lla torstaisin 6. syyskuuta – 20. joulukuuta 2012.

Sarjan ensimmäinen tuotantokausi julkaistiin DVD:llä 19. kesäkuuta 2013. DVD sisältää kaikkien 16 jakson lisäksi sarjan trailerin sekä näyttelijöiden ja tekijöiden haastatteluja.

 Jaksot 
 Jakso  Nimi  Ensiesitys 1.  Haloo ja halleluja  26. elokuuta 2012 (ennakko)6. syyskuuta 2012  2.  Lapsenvahti  13. syyskuuta 2012  3.  Korkeakulttuuria  20. syyskuuta 2012  4.  Lopputili  27. syyskuuta 2012   5.  Hautajaiset   4. lokakuuta 2012   6.  Sokkotreffit  11. lokakuuta 2012  7.  Latinolanne   18. lokakuuta 2012  8.  Eka kerta  25. lokakuuta 2012   9.  Homohäät  1. marraskuuta 2012   10.  Diana  8. marraskuuta 2012   11.  Lions Club  15. marraskuuta 2012  12.  Kilpakosijat 22. marraskuuta 2012   13.  Kaksintaistelu  29. marraskuuta 2012  14.  Ryhmäterapiaa  6. joulukuuta 2012  15.  Kliimaksi  13. joulukuuta 2012  16.  Yhtä vuoristorataa  20. joulukuuta 2012 

 Toinen tuotantokausi 
Kauden jaksot julkaistiin Yle Areenassa ennakkoon kaksi päivää ennen niiden esittämistä televisiossa. 13-osaisen toisen kauden esittäminen alkoi 6. marraskuuta 2014.

Kausi julkaistiin DVD:llä 11. marraskuuta 2015.

 Jaksot 
 Jakso  Nimi  Ensiesitys 1.  Kimppahali  6. marraskuuta 2014  2.  Kihlajaiset  13. marraskuuta 2014  3.  Superpuuma  20. marraskuuta 2014  4.  Bileet  27. marraskuuta 2014  5.  Pandora  4. joulukuuta 2014   6.  Totuus  11. joulukuuta 2014 7.  Asuntokupla  18. joulukuuta 2014 8.  Kotikäynti  25. joulukuuta 
2014 9.  Kyttäyskeikka  1. tammikuuta 2015 10.  Hobitti  8. tammikuuta 2015  11.  Risteily  15. tammikuuta 2015  12.  Ensi-ilta  22. tammikuuta 2015   13.  Tempaus  29. tammikuuta 2015 

 Kolmas tuotantokausi 
Kolmas tuotantokausi alkoi Yle TV2:lla marraskuussa 2016. Kaikki pääosanäyttelijät jatkoivat kolmannella tuotantokaudella. Uusia henkilöhahmoja näyttelevät Anna-Elisa Hannula ja Miika Laakso.

 Jaksot 
 Jakso  Nimi  Ensiesitys 1.  Tauko  10. marraskuuta 2016 2.  Suosituskirje  17. marraskuuta 2016 3.  Lahko  24. marraskuuta 2016 4.  Haastattelu  1. joulukuuta 2016  5.  Kampanjapäälliköt  8. joulukuuta 2016  6.  Laivakomennus  15. joulukuuta 2016 7.  Mr. President  22. joulukuuta 2016 8.  Joulu  24. joulukuuta 2016   9.  Tsunami  5. tammikuuta 2017  10.  Kesäteatteria  12. tammikuuta 2017 11.  Hertta  19. tammikuuta 2017  12.  Rusakko  26. tammikuuta 2017 13.  Forssa  2. helmikuuta 2017 14.  Duffelit  9. helmikuuta 2017 15.  Nissinen!  16. helmikuuta 2017 16.  Matsutake  23. helmikuuta 2017

 Rooleissa 

NäyttelijäRooliKausi 1 2 3Jussi Vatanen  Kimmo Hietala   Pamela Tola  Ulla Sjölund    Malla Malmivaara    Mikko Leppilampi  Lars "Rönni" Röhn   Kari Ketonen  Rami Sjölund   Kari Hietalahti  Jyrki Nissinen   Tommi Liski  "Steffe" Stenfors   Mio Tola  Max Sjölund   Noa Tola  Oliver Sjölund   Timo Lavikainen  Kaitsu Pasanen   Iina Kuustonen  Irina   Iida Lampela  Diana Nissinen   Janne Ravi  Romu-Torsti   Niina Lahtinen  Maiju Pasanen    Teemu Aromaa  Harri     Mari Perankoski  Tarja     Aleksander Anria  Dimitri     Jyrki Nousiainen  naapuri Östman     Emilia Sinisalo  Armi     Jemina Sillanpää  Saara     Reino Nordin  toimitusjohtaja Katajisto     Helena Rängman  Birgitta Törnqvist    Ville Myllyrinne  Similä / välittäjä    

NäyttelijäRooliKausi 1 2 3Vesa Virri  Jokke    Jorma Tommila  Rafe    Toni Ikola  Olavi     Ilkka Heiskanen  Anders Törnqvist     Joonas Nordman  Topi Törnqvist     Louis Zezeran  John     Anna-Elisa Hannula  Piia Anttila     Miika Laakso  Riku Järvinen     Taneli Mäkelä  Martti Kangas     Ona Kamu  Elina     Eero Ritala  Harri     Jussi Puhakka  Pasi     Kalle Lamberg  Jumala     Ali Jahangiri  Jabir     Kaija Pakarinen  Hertta     Juhani Laitala  poliisi     Pekka Strang  lääkäri     Wanda Dubiel  Annina Rausku     Maarit Poussa  Anita Pulli     Johannes Brotherus  teini     Puntti Valtonen  Kekäräinen     Leo Honkonen  Aapo     

 Lähteet 

 Aiheesta muualla 
 Kimmo Telviksen sarjaoppaassa.

Luokka:2010-luvun suomalaiset draamakomediasarjat
Luokka:Yle TV2:n televisio-ohjelmat
Luokka:Televisiosarjat liike-elämästä